

**REPUBLIKA HRVATSKA**

**ZADARSKA ŽUPANIJA**

 **OPĆINA GRAČAC**

 **Općinski načelnik**

**KLASA: 402-01/23-01/11**

**URBROJ: 2198-31-01-24-9**

**Gračac, 26. travnja 2024. godine**

Temeljem čl. 27. Zakona o kulturnim vijećima i financiranju javnih potreba u kulturi („Narodne novine“ br. 83/22), po provedenom Javnom pozivu za predlaganje programa javnih potreba u kulturi Općine Gračac u 2024. godini, općinski načelnik, donosi

**Odluku o odobravanju i raspoređivanju financijskih sredstava za programe javnih potreba u kulturi Općine Gračac u 2024. godini**

**Članak 1.**

Ovom Odlukom odobravaju se i raspoređuju financijska sredstva za programe/projekte javnih potreba u kulturi Općine Gračac u 2024. godini.

**Članak 2.**

Odobravaju se i raspoređuju financijska sredstva za slijedeće programe/projekte udruga, umjetničkih organizacija, samostalnih umjetnika, pojedinaca i pravnih subjekata koji obavljaju djelatnosti iz područja kulture i umjetnosti u okviru javnih potreba u kulturi Općine Gračac u 2024. godini:

|  |  |  |  |  |
| --- | --- | --- | --- | --- |
| Redni broj | Prioritetno područje | Podnositelj | Projekt / program | Iznos odobrenih financijskih sredstava (€) |
|  | KULTURA | UDRUGA PROSPERO | UPRIZORENJE BITKE NA MRTVIM BARAMA | 4.000,00 |
|  | KULTURA | EKO ČUVARKUĆA | DIGITALIZACIJA MATERIJALNE KULTURNE BAŠTINE SRBSKE NACIONALNE ZAJEDNICE NA PODRUČJU OPĆINE GRAČAC | 900,00 |
| **UKUPNO u €:** | **4.900,00** |

**Članak 3.**

Udrugama kojima nisu odobrena financijska sredstva, može se na njihov zahtjev u roku od 8 dana omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt. Općina će udrugama koje su nezadovoljne odlukom o dodjeli financijskih sredstava omogućiti pravo na prigovor. Prigovor se može podnijeti isključivo na natječajni postupak te eventualno bodovanje nekog kriterija s „0“ bodova, ukoliko udruga smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava. Prigovori se podnose Jedinstvenom upravnom odjelu Općine u pisanom obliku, u roku od 8 dana od dana dostave pisane obavijesti o rezultatima poziva.

**Članak 4.**

 Sa svim udrugama kojima su odobrena financijska sredstva Općina će potpisati ugovor o financiranju programa ili projekata.

Prije potpisa ugovora prijavitelj će morati priložiti dokaze da se protiv odgovorne osobe i voditelja programa/projekta ne vodi kazneni postupak, da prijavitelj ima podmirene sve doprinose i plaćen porez, kao i obveze prema Općini Gračac te izjavu o nepostojanju dvostrukog financiranja (ukoliko ranije nije dostavljeno), u protivnom neće biti ispunjeni propisani uvjeti za sklapanje ugovora.

U slučaju da je odobreno samo djelomično financiranje programa ili projekta, prethodno će se pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Prilikom pregovaranja Općina će odrediti prioritete financiranja po aktivnostima.

**Članak 5.**

Ova Odluka stupa na snagu danom donošenja, a objavit će se na [www.gracac.hr](http://www.gracac.hr) .

 **Općinski načelnik:**

 **Robert Juko, ing.**